Gæsaveiðitímabilið hófst 20. ágúst og stendur tímabilið til 15. mars ár hvert . Leyfilegt er að skjóta grágæs og heiðargæs . Báðir stofnar munu standa vel að vígi og hefur fjöldi heiðagæsa margfaldast hér á landi síðustu áratugi og talið er að stofninn telji yfir 1/2 millj. fugla , er hún um fimmfalt stærri að talið er en grágæsastofninn . Árið 2016 voru 45 þúsund grágæsir veiddar en aðeins 19 þúsund heiðargæsir , 11 þúsund manns eru með veiðikort . Á vef Umhverfisstofnunnarsegir að öllum íslenskum ríkisborgurum sem hafa aflað sér veiðikorts eru heimilar fuglaveiðar í almenningum utan landareigna lögbýla enda geti enginn sannað eignarrétt sinn til þeirra . Landeigendum einum eru heimilar fuglaveiðar og ráðstöfunarréttur þeirra á landareign sinni . Á sumum friðlýstum svæðum eru fuglaveiðar óheimilar . Veiðikorthöfum er gert skylt að skila inn veiðiskýrslu til veiðistjóra á hverju ári . Erlendir ríkisborgarar , sem ekki hafa lögheimili hér á landi , geta fengið veiðikort sem gildir skemur en eitt ár og stundað veiðar á eignarlöndum með leyfi landeiganda að uppfylltum ákveðnum skilyrðum . Grágæs er að mestu farfugl . Grágæs og heiðagæs skipta með sér landinu , heiðagæsin á hálendi og grágæs á láglendi , þótt heiðagæsin hafi á síðari árum seilst nokkuð inn á yfirráðasvæði grágæsarinnar . Grágæs hefur vetursetu á Bretlandseyjum , aðallega í Skotlandi , en minna á Norður-Írlandi og Norður-Englandi . Íslenskir fuglar hafa fundist á meginlandinu , bæði í Noregi og Hollandi . Á síðustu árum hefur veturseta aukist mjög hérlendis , einkum á Suðurlandi og tengist væntanlega aukinni kornrækt og hlýnandi veðráttu , staðarfuglarnir geta skipt þúsundum . Fram til þessa voru nokkur hundruð fuglar viðloðandi Reykjavíkurtjörn á veturna , þeir fuglar sáust víða á Innnesjum og Suðurnesjum . Farfuglarnir koma snemma , fyrstu gæsirnar fara að sjást um miðjan mars og þær fara líka seint , í október-nóvember . Varpheimkynnin eru víða í Norður - og Mið-Evrópu og austur um Asíu . Heiðagæs er farfugl . Meirihluti íslenskra geldfugla fer til Grænlands í lok júní til að fella flugfjaðrir og grænlenskir varpfuglar fara um Ísland vor og haust . Íslensk-grænlenski stofninn hefur stækkað mjög á undanförnum áratugum . Svæðin eru eignarhlutur Húnaþings vestra í Víðidalstunguheiði austan Víðidalsár ásamt jörðinni Öxnatungu , Víðidalstunguheiði vestan Víðidalsár ásamt jörðunum Stóru-Hlíð , Stóra-Hvarfi og Króki og eignarhlutur sveitarfélagsins í Arnarvatnsheiði og Tvídægru . 2 . Leyfið veitir einungis skráðum handhafa þess heimild til veiða á umræddu svæði á áðurnefndum tíma . 5 . Þannig veitir veiðileyfið ekki tryggingu fyrir því að ávallt sé hægt að aka að veiðisvæði . Þess er vænst að veiðimenn virði það fyrirkomulag sem hér er kynnt og viðurkenni að það sé sanngjarnt og eðlilegt að greiða hóflegt gjald fyrir aðgang að náttúruauðlindum .